อพยพเมื่อเกิดสึนามิ สังเกตสัญญาณของการเกิดสึนามิ เตรียมตัวล่วงหน้า เอาชีวิตรอดจากภัยที่เกิดหลังสึนามิ
หากเกิดสึนามิขึ้น ให้ ทิ้งสมบัติไป รักษาชีวิตไว้ การพยายามขนสมบัติส่วนตัวไปด้วยอาจทำให้คุณอพยพช้าและเสียเวลาอันมีค่าไป หยิบถุงยังชีพกับอะไรก็ได้ที่ให้ความอบอุ่นแก่คุณได้ รวมตัวกับสมาชิกในครอบครัว และอพยพทันที ผู้ที่รอดชีวิตจากสึนามิจะอพยพอย่างรวดเร็ว และมักจะไม่ห่วงเก็บสมบัติส่วนตัว สิ่งที่คุณควรทำเป็นอันดับแรกหากเป็นไปได้ คือการอพยพไปให้ ไกล จากชายฝั่ง ทะเลสาบน้ำเค็ม และแหล่งน้ำอื่นๆ มุ่งไปยังที่สูงซึ่งอาจจะเป็นหุบเขาหรือภูเขา อย่าหยุดจนกว่าคุณจะอยู่ห่างจากชายฝั่งประมาณ 3 กิโลเมตร และอยู่เหนือจากระดับน้ำทะเล 100 ฟุต (30 เมตร)  เตรียมแผนสำรองเผื่อเกิดกรณีที่ถนนถูกสึนามิซัด หากคุณวางแผนจะใช้ถนนไปถึงที่หมาย ก็ควรคิดให้รอบคอบ การเกิดสึนามิที่รุนแรงอาจจะทำให้ถนนหายไปได้ ทั้งจากแรงสั่นสะเทือนของแผ่นดินไหว หรือจากการซัดของตัวคลื่นสึนามิเอง คิดให้ดีว่าคุณควรอพยพโดยใช้เส้นทางไหน และควรพกเข็มทิศไว้ในชุดอุปกรณ์เอาชีวิตรอดด้วย หากคุณไม่สามารถอพยพเข้าฝั่งเพราะเส้นทางถูกปิด ให้ปีนขึ้นที่สูงแทน แม้ว่าจะไม่ใช่ตัวเลือกที่ดีนัก เพราะสิ่งก่อสร้างต่างๆ อาจจะพังลงได้ แต่ถ้านี่เป็นทางเลือกเดียวของคุณ ก็ให้เลือกอาคารสูงที่ดูแข็งแรงและทนทาน ขึ้นไปให้สูงที่สุดเท่าที่ทำได้ คุณจะขึ้นไปถึงหลังคาเลยก็ได้ วิธีนี้เป็นทางเลือกสุดท้าย หากเส้นทางอพยพถูกปิด และคุณไม่สามารถอพยพเข้าฝั่งหรือขึ้นอาคารสูงได้ ให้หาและปีนขึ้นต้นไม้ที่สูงและดูมั่นคงแทน อย่างไรก็ตาม การปีนขึ้นต้นไม้ก็มีความเสี่ยงที่ต้นไม้อาจจะถูกถอนรากถอนโคนเมื่อโดนคลื่นสึนามิซัด ดังนั้นวิธีนี้จึงควรใช้ก็ต่อเมื่อคุณไม่มีทางเลือกอื่นแล้ว เท่านั้น ยิ่งต้นไม้แข็งแรงเท่าไร สูงเท่าไร และมีกิ่งก้านที่มั่นคงเท่าไร (คุณจะต้องอยู่บนนั้นหลายชั่วโมง) โอกาสรอดของคุณก็จะสูงขึ้นเท่านั้น หากคุณไม่สามารถอพยพได้ และโดนคลื่นสึนามิซัด คุณก็ยังพอมีทางรอดชีวิตได้อยู่  คว้าอะไรก็ได้ที่ลอยน้ำได้ ใช้ของที่ลอยน้ำได้แทนแพเพื่อไม่ให้คุณจม เช่น ขอนไม้ ประตู อุปกรณ์ตกปลา และสิ่งของอื่นๆ ที่อาจจะลอยไปตามน้ำกับคุณ หากคุณอาศัยอยู่ในเขตชายฝั่ง การเกิดแผ่นดินไหวก็เป็นสัญญาณให้คุณตื่นตัวและอพยพทันที หากระดับน้ำทะเลลดลงอย่างรวดเร็ว (ถอยออกจากฝั่ง) จนเผยให้เห็นผืนทรายโล่ง มันเป็นสัญญาณเตือนสำคัญที่บอกว่าจะเกิดคลื่นยักษ์ซัดเข้าฝั่งในเร็วๆ นี้ สังเกตสัตว์ที่หนีออกจากพื้นที่หรือมีพฤติกรรมแปลกไปจากเดิม เช่น พยายามเข้ามาหลบภัยในบ้านมนุษย์ หรือรวมกลุ่มกันแบบที่ไม่เคยทำมาก่อน หากมีการประกาศเตือนภัยจากหน่วยงานท้องถิ่น คุณก็ควรสนใจฟัง คุณควรรู้ล่วงหน้าว่าหน่วยงานท้องถิ่นจะประกาศเตือนภัยผ่านทางไหน เพื่อที่คุณจะได้ไม่พลาดหรือละเลยคำเตือนเมื่อมีการประกาศ แบ่งปันข้อมูลเกี่ยวกับการเตือนภัยให้ครอบครัว เพื่อน เพื่อนบ้าน และคนในชุมชนรู้ หากหน่วยงานท้องถิ่นมีแผ่นพับ เว็บไซต์ หรือแหล่งข้อมูลอื่น ก็ให้ขอสำเนาเพื่อนำไปแจกจ่าย หรือร้องขอให้หน่วยงานท้องถิ่นทำหน้าที่ประกาศเตือนภัย คุณควรรู้ว่าสถานที่ที่คุณอาศัยอยู่มีความเป็นไปได้ที่จะเกิดสึนามิหรือไม่ สึนามิอาจเกิดขึ้นในพื้นที่ของคุณได้ หากคุณอาศัยอยู่ในพื้นที่ที่มีคุณสมบัติดังต่อไปนี้:   บ้าน โรงเรียน หรือที่ทำงานของคุณอยู่ในเขตชายฝั่งใกล้กับทะเล ความสูงของตัวบ้าน โรงเรียน หรือสถานที่ทำงานอยู่ในระดับน้ำทะเล เตี้ยมาก หรือสูงขึ้นจากพื้นดินไม่มากนัก หากคุณไม่รู้ระดับความสูงของบ้าน โรงเรียน หรือที่ทำงาน ก็ให้หาข้อมูลเสีย หน่วยงานท้องถิ่นบางหน่วยจะเตือนภัยโดยพิจารณาระดับความสูงของอาคาร มีป้ายเตือนว่าพื้นที่นี้มีโอกาสที่จะเกิดสึนามิได้ หน่วยงานท้องถิ่นได้ให้ข้อมูลเกี่ยวกับความเป็นไปได้ที่จะเกิดสึนามิ แนวป้องกันชายฝั่งตามธรรมชาติอย่างเนินทรายกั้นน้ำถูกเอาออก เพราะมีการก่อสร้าง ค้นหาข้อมูลหรือถามข้อมูลจากสำนักงานการปกครองท้องถิ่น สำนักจัดการภาวะฉุกเฉินส่วนกลาง (FEMA) ก็มีเว็บไซต์ให้คุณหาข้อมูลความเสี่ยงที่จะเกิดน้ำท่วมบนอินเตอร์เน็ตได้ สึนามิส่วนใหญ่จะเกิดในแนว "วงแหวนไฟ" ซึ่งเป็นรอยต่อของเปลือกโลกในมหาสมุทรแปซิฟิกที่อาจเกิดแผ่นดินไหวได้  ชิลี ตะวันตกของสหรัฐอเมริกา ญี่ปุ่น และฟิลิปปินส์เป็นพื้นที่เสี่ยงที่สุด หากมีสึนามิ (หรือภัยธรรมชาติอื่นๆ) เกิดขึ้น คุณก็จะต้องมีของใช้สำหรับเอาชีวิตรอดที่หยิบได้สะดวกรวดเร็ว ซึ่งจะช่วยได้มากหากคุณเตรียมถุงยังชีพและอุปกรณ์เอาชีวิตรอดเอาไว้แล้ว  เตรียม ถุงยังชีพ อาหาร น้ำ และอุปกรณ์ปฐมพยาบาล ของเหล่านี้คือของใช้พื้นฐานที่จำเป็น เก็บถุงยังชีพไว้ในที่ที่ทุกคนรู้และสามารถหยิบได้ทันทีเมื่อเกิดเหตุฉุกเฉิน คุณอาจจะเก็บชุดกันฝนหรือเสื้อกันหนาวสำหรับแต่ละคนไว้ข้างๆ ถุงยังชีพด้วยก็ได้ เตรียม อุปกรณ์เอาชีวิตรอดส่วนบุคคล สำหรับทุกคนในครอบครัว และอุปกรณ์เอาชีวิตรอดส่วนรวมที่มีของใช้จำเป็นสำหรับทุกคน ซึ่งรวมถึงยาที่จำเป็นสำหรับสมาชิกแต่ละคนด้วย อย่าลืมของใช้จำเป็นสำหรับสัตว์เลี้ยงด้วยล่ะ คุณควรเตรียมแผนอพยพไว้ล่วงหน้าก่อนจะเกิดเหตุให้ใช้ โดยเริ่มพิจารณาจากครอบครัว ที่ทำงาน โรงเรียน และชุมชน หากจำเป็นก็ควรเริ่มเตรียมแผนอพยพสำหรับชุมชนด้วย หากชุมชนของคุณยังไม่เคยมีการเตรียมการมาก่อน ก็ให้เริ่มต้นเตรียมแผนด้วยตนเอง แล้วจึงร่วมวางแผนกับหน่วยงานท้องถิ่นและผู้อาศัยอยู่ในชุมชน หากไม่มีแผนอพยพและระบบเตือนภัยท้องถิ่น คุณ ครอบครัว และคนในชุมชนทั้งหมดก็จะมีความเสี่ยงสูงที่จะบาดเจ็บหรือเสียชีวิต เมื่อเกิดและหลังเกิดสึนามิ ด้านล่างนี้คือวิธีการเตรียมแผนอพยพที่ดี:   ปรึกษากับครอบครัวและเพื่อนร่วมงานเกี่ยวกับแผนการอพยพ ตัวอย่างเช่น คุณจะไปรวมตัวกันที่ไหนเมื่อเกิดสึนามิ  ฝึกการอพยพเพื่อให้มั่นใจว่าสมาชิกในชุมชนทุกคนเข้าใจว่าตัวเองต้องทำอะไรและไปที่ไหนเมื่อมีการใช้แผนอพยพ เตรียมแผนสำหรับการอพยพสมาชิกทุกคนในชุมชน รวมถึงแผนการช่วยเหลือคนพิการหรือคนป่วยด้วย สมาชิกทุกคนจะต้องเข้าใจความหมายของสัญญาณเตือนภัยล่วงหน้า ทำแผ่นพับหรือจัดการบรรยายเพื่อสร้างความเข้าใจให้ทุกคนตระหนัก เตรียมเส้นทางอพยพที่ปลอดภัยไว้หลายเส้นทาง เพราะมีความเป็นไปได้ที่แผ่นดินไหวจะทำลายถนนและสิ่งก่อสร้างอื่นๆ จนปิดเส้นทางอพยพบางเส้น พิจารณาว่าควรมี ที่หลบภัย แบบไหนในเขตอพยพ แล้วต้องสร้างที่หลบภัยเตรียมไว้ล่วงหน้าหรือไม่? สึนามิจะมาในรูปแบบของคลื่น จะมีคลื่นหลายลูกซัดเข้ามามากมายเป็นชั่วโมง และคลื่นลูกที่ตามมาทีหลังก็อาจจะใหญ่กว่าคลื่นลูกล่าสุด คอยฟังรายงานสถานการณ์ปัจจุบันจากวิทยุ อย่าเชื่อสิ่งที่เล่ากันปากต่อปาก การรออยู่กับที่ดีกว่าการกลับไปเร็วและโดนคลื่นลูกใหม่ซัด " เมื่อมีการประกาศแล้วคุณจึงกลับบ้านได้ คุณควรรู้ล่วงหน้าว่าหน่วยงานท้องถิ่นจะประกาศผ่านทางไหน ถนนอาจจะโดนคลื่นสึนามิซัดจนเสียหายอย่างหนัก คุณอาจจะต้องใช้เส้นทางอื่น แผนอพยพฉุกเฉินที่ดีควรจะคาดการณ์ถึงเรื่องนี้และมีเส้นทางหรือสถานที่รวมตัวสำรองด้วย เมื่อสึนามิผ่านไปแล้ว ก็จะเหลือแต่ซากปรักหักพังของอาคารบ้านเรือนที่เสียหาย อาจจะมีศพของผู้เสียชีวิต แหล่งน้ำสะอาดอาจถูกทำลายหรือถูกขวางกั้นทางน้ำ อาจไม่มีอาหารเหลืออยู่ อาจเกิดโรคแพร่ระบาด ความเครียดจากเหตุภัยพิบัติ ความเศร้าโศก ความอดอยาก และอาการบาดเจ็บ ซึ่งอาจจะทำให้ช่วงเวลาหลังเกิดสึนามิมีความเสี่ยงพอๆ กับช่วงที่เกิดสึนามิได้เลย แผนฉุกเฉินควรจะคาดการณ์ถึงผลที่ตามมาหลังเกิดภัยพิบัติด้วย และคุณควรจะมีแผนใช้ปกป้องตัวเอง ครอบครัว และคนในชุมชนด้วย หากหน่วยงานท้องถิ่นไม่มีแผนฟื้นฟู ก็ควรเรียกร้องให้มีหรือรวมกลุ่มในชุมชนเพื่อสร้างแผนฟื้นฟูหลังภัยสึนามิ แผนการที่ช่วยให้อยู่รอดหลังเกิดสึนามิอาจมีดังนี้:   จัดหาน้ำสะอาดเพิ่ม ไม่ว่าจะเป็นน้ำขวดหรือน้ำกรอง และควรมีน้ำสำหรับใช้ยามฉุกเฉินเก็บไว้ในชุมชนด้วย เปิดบ้านและอาคารที่ไม่เสียหายให้คนเข้าไปอยู่ ช่วยเหลือคนเจ็บและคนป่วย โดยให้ที่พักพิงแก่พวกเขา  ควรมีเครื่องปั่นไฟที่ให้พลังงานมากพอที่จะปรุงอาหาร รักษาความสะอาดและสุขอนามัย รักษาคนป่วย และสร้างบริการขนส่งได้ จัดที่พักพิงชั่วคราวและแจกจ่ายอาหาร รักษาคนป่วยและคนเจ็บให้เร็วที่สุด ดับเพลิงไหม้และแก๊สรั่ว
ทิ้งสมบัติส่วนตัวไว้. อพยพเข้าฝั่งและอยู่บนที่สูง. ปีนขึ้นที่สูง. ปีนขึ้นต้นไม้ที่แข็งแรงมั่งคง. หาทางรอดให้เร็วถ้าถูกคลื่นซัด. ระวังตัวให้มากขึ้นหลังเกิดแผ่นดินไหว. ระวังเวลาที่ระดับน้ำแถวชายฝั่งขึ้นและลงอย่างรวดเร็ว. สังเกตพฤติกรรมแปลกๆ ที่เปลี่ยนไปของสัตว์. สังเกตการเตือนภัยจากชุมชนและหน่วยงานปกครอง. เข้าใจความเป็นไปได้ที่จะมีอันตรายเกิดขึ้นในอนาคต. โปรดระวังหากเขตชายฝั่งของคุณเคยเกิดสึนามิมาแล้วในอดีต. เตรียมของใช้จำเป็นให้หยิบใช้ได้ง่าย. เตรียมแผนอพยพ. เตรียมเผชิญอาฟเตอร์ช็อกและคลื่นซัดอีกหน. พยายามเก็บข้อมูลจากแหล่งที่เชื่อถือได้. รอจนกว่าหน่วยงานท้องถิ่นจะประกาศว่า "ปลอดภัย. รู้ว่าการเอาชีวิตรอดจะยังไม่จบ หลัง สึนามิผ่านไป. ฟื้นฟูชุมชนด้วยแผนคืนสภาพ.
https://www.wikihow.com/Survive-a-Tsunami https://www.wikihow.com/Survive-a-Tsunami https://www.wikihow.com/Survive-a-Tsunami https://www.wikihow.com/Survive-a-Tsunami
Evacuating After a Tsunami Hits Recognizing the Telltale Tsunami Signs Preparing in Advance Surviving the Aftermath of a Tsunami